Guillermo del Toro

Guillermo del Toro Gómez (f. 9. október 1964) er mexíkóskur kvikmyndagerðarmaður, rithöfundur og listamaður.

 Æska 
Guillermo del Toro Gómez fæddist í Guadalajara 9. október 1964, sonur Guadalupe Gómez Camberos og bifreiðafrumkvöðulsins Federico del Toro Torres. Del Toro er af spænskum, írskum og þýskum ættum. Hann ólst upp á kaþólsku heimili og sótti námið Centro de Investigación y Estudios Cinematográficos við Háskólann í Guadalajara.

Um átta ára aldur byrjaði del Toro að gera tilraunir með Super 8 myndavél föður síns og gerði stuttmyndir með leikföngum m.a. úr Apaplánetunni. Ein stuttmynd fjallar um „raðmorðingja-kartöflu“ sem stefnir á heimsyfirráð; hún myrti móður del Toro og bræður hans áður en hún fór út og var kramin af bíl. Del Toro gerði um tíu stuttmyndir fyrir fyrstu myndina sína, þar á meðal eina sem heitir Matilde, en aðeins síðustu tvær, Doña Lupe og Geometria, hafa verið gerðar aðgengilegar. Hann skrifaði fjóra þætti og leikstýrði fimm af költ þáttaröðinni La Hora Marcada, ásamt öðrum mexíkóskum kvikmyndagerðarmönnum eins og Emmanuel Lubezki og Alfonso Cuarón.

 Uppáhaldsmyndir 
Árið 2012 tók del Toro þátt í könnun kvikmyndatímaritsins Sight & Sound, sem gerð er á tíu ára fresti til þess að ákvarða bestu kvikmyndir allra tíma. Þar eru samtímaleikstjórar beðnir um að velja tíu uppáhaldsmyndir sínar. Del Toro valdi:

 8½ (1963) e. Federico Fellini
 Fríða og dýrið (1946) e. Jean Cocteau
 Frankenstein (1931) e. James Whale
 Freaks (1932) e. Tod Browning
 Góðir gæjar (1990) e. Martin Scorsese
 Græðgi (1924) e. Erich von Stroheim
 Þeir gleymdu (1950) e. Luis Buñuel 
 Nútíminn (1936) e. Charlie Chaplin
 Nosferatu (1922) e. F. W. Murnau
 Skuggar fortíðarinnar (1943) e. Alfred Hitchcock

Del Toro uppfærði lista sinn fyrir árið 2022 fyrir nýja útgáfu könnunarinnar:

 8½ (1963)
 Barry Lyndon (1975) e. Stanley Kubrick
 Bride of Frankenstein (1935) e. James Whale
 Borgarljósin (1931) e. Charlie Chaplin
 Close Encounters of the Third Kind (1977) e. Steven Spielberg
 Góðir gæjar (1990) 
 Dýrðardagar Amberson-fjölskyldunnar (1942) e. Orson Welles
 Nazarín (1959) e. Luis Buñuel
 Ekki fyrir gamla menn (2007) e. Coen-bræður
 Skuggar fortíðarinnar (1943)

 Kvikmyndaskrá 

 Kvikmyndir 
ÁrUpprunalegur titillÍslenskur titill1992Cronos1997Mimic2001El espinazo del diabloHryggjarliður djöfulsins2002Blade II2004Hellboy2006El laberinto del faunoVölundarhús Pans2008Hellboy II: The Golden Army2013Pacific Rim2015Crimson Peak2017The Shape of Water2021Nightmare Alley2022Guillermo del Toro's Pinocchio2025Frankenstein

 Sjónvarpsefni 
ÁrUpprunalegur titill2014–2017The Strain2016–2018Trollhunters: Tales of Arcadia2018–20193Below: Tales of Arcadia2020Wizards: Tales of Arcadia2021Trollhunters: Rise of the Titans2022Guillermo del Toro's Cabinet of Curiosities

 Tilvísanir 

Flokkur:Mexíkóskir kvikmyndaleikstjórar
Flokkur:Óskarsverðlaunahafar í flokki besta leikstjóra
Flokkur:Fólk fætt árið 1964